|  |  |
| --- | --- |
| Naziv obveznika: Dječji vrtić Požega | Broj RKP-a: 32738 |
| Sjedište obveznika: 34000 Požega | Matični broj: 03310299 |
| Adresa sjedišta obveznika: Rudinska 8 | OIB: 30492723401 |
| Razina: 21  | Šifra djelatnosti prema NKD-u: 8510 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2019. godine**

 U Dječjem vrtiću Požega ostvaruje se program njege, odgoja, obrazovanja, zdravstvene zaštite, prehrane i socijalne skrbi o djeci predškolske dobi, program odgoja i obrazovanja djece u godini prije polaska u osnovnu školu, program ranog učenja stranih jezika i drugi programi umjetničkog, kulturnog, vjerskog i sportskog sadržaja.

 Predškolski odgoj organizira se i provodi za djecu od navršene 1. godine života do polaska u osnovnu školu.

 U sklopu redovnog programa naš vrtić ima jednu Montessori skupinu. Program se temelji na osnovnim principima Montessori pedagogije, a to su: dijete u središtu zanimanja, pripremljena okolina, odgovornost, sloboda izbora, kretanja i Montessori didaktička sredstva.

 Program predškole provodi se u Dječjem vrtiću Požega u skladu s Pravilnikom o sadržaju i trajanju programa predškole (NN 107/14 ), a prema programu koji je verificiran od strane Ministarstvo znanosti obrazovanja i sporta.

**ZAKONSKA OSNOVA ZA UVOĐENJE PROGRAMA**

* Zakon o predškolskom odgoju i obrazovanju (N.N., br.10/97., 107/07. i 94./13.);
* Zakon o ustanovama RH (N.N., br.76/93.)
* Prijedlog koncepcije razvoja predškolskog odgoja (Glasnik Ministarstva kulture i prosvjete br.7/8 1991.)
* Programsko usmjerenje odgoja i obrazovanja predškolske djece (Glasnik Ministarstva kulture i prosvjete 7/8 1991.)
* Odluka o elementima standarda društvene brige o djeci predškolskog uzrasta (N.N., br. 29/83.)
* Državni pedagoški standard predškolskog odgoja (N.N., br. 63/08 i 90/10.)
* Zakon o financiranju jedinica lokalne uprave i samouprave (N.N., br. 117/93.)
* Odluka o elementima standarda specifičnih potreba djece s teškoćama u razvoju (N.N., br. 47/87.)
* Pravilnik o sadržaju i trajanju programa predškole (N.N. br 107/14)

**BILJEŠKE UZ BILANCU**

1. AOP 154 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210. Stanje računa 31. prosinca iznosi 241.624 kn.

2. AOP 156 – Ispravak vrijednosti potraživanja – prema izmjena i dopunama Pravilnika o proračunskom računovodstvu, propisana je obveza provođenja ispravka vrijednosti potraživanja, onih od 1 do 3 godine 50 %, te onih starijih od 3 godine 100 %. Tako ukupan iznos otpisa potraživanja iznosi 105.160 kn (sastoji od 11.891 kn nenaplaćenih potraživanja od 1 do 3 godine i 93.269 kn nenaplaćenih potraživanja starijih od 3 godine – od roditelja i male škole).

3. AOP 166 – Obveze za materijalne rashode – obveze su veće u odnosu na prethodno razdoblje radi računa koji su knjiženi koncem godine, a valuta za plaćanje je tijekom prvog mjeseca 2020.

4. Dječji vrtić nema sudskih sporova u tijeku.

5. Popis ugovornih odnosa i slično koji uz ispunjenje određenih uvjeta mogu postati obveza ili imovina navedena su u Prilogu 1., a odnosi se na zadužnicu za leasing automobila koji se vodi u izvanbilančnoj evidenciji.

**BILJEŠKE UZ PR-RAS**

1. AOP 058 – Tekuće pomoći od izvanproračunskih korisnika – 2018. godine ostvaren je prihod u iznosu 232.891 kn za pokrivanja troškova stručnog osposobljavanja od strane HZZO-a koji se trošio tijekom 2019. godine.

2. AOP 072 – Tekući prijenosi između proračunskih korisnika istog proračuna temeljem prijenosa EU sredstva – tijekom tekuće godine ostvaren je prihod 327.832 za pokriće troškova projekta Požeški limači.

3. AOP 128 – Tekuće donacije – prihodi su povećani u odnosu na prošlu godinu, a odnose se na donacije sitnog inventara i opreme za prostor Dječjeg vrtića.

4. AOP 147 – Ostali prihodi – prihodi su veći u odnosu na prethodnu godinu radi naplate dospjelih potraživanja putem ovrhe.

5. AOP 164 – Stručno usavršavanje zaposlenika – rashodi veći u odnosu na prethodno razdoblje radi obveza polaganja tečaja higijenskog minimuma.

6. AOP 171 – Sitni inventar i auto gume – povećanje u odnosu na prethodnu godinu radi povećane nabave sitnoga inventara odnosno inventara za učenje i igranje polaznika vrtića.

7. AOP 176 – Usluge tekućeg i investicijskog održavanja – prethodne godine, Dječji vrtić mijenjao je prostor te je postojala potreba za većim troškovima održavanja koja je tijekom ove godine svedena na obvezni minimum.

8. AOP 180 – Zdravstvene i veterinarske usluge – povećanje tijekom ove godine radi obveznog sistematskog pregleda zaposlenika.

9. AOP 181 – Intelektualne i osobne usluge – značajno povećanje u odnosu na prethodno razdoblje radi provođenja projekta Požeški limači. Trošak se odnosi na pokriće ugovora o djelu za provođenje edukacija i razvoja informatičke pismenosti polaznika vrtića.

10. AOP 631 do 635 – Dječji vrtić Požega je ostvario tekući manjak u iznosu 124.535 kn što sa prenesenim viškom iz prethodne godine u iznosu 221.713 kn čini konačni rezultat višak u iznosu 97.178 kn koji je raspoloživ za trošenje u sljedećem razdoblju.

**BILJEŠKE UZ PR-RAS-funkcijski**

1. AOP 112 – Predškolsko obrazovanje – ukupni rashodi u iznosu 8.031.939 kn prema funkcijskoj klasifikaciji se odnose na predškolsko obrazovanje

**BILJEŠKE UZ P-VRIO**

1. AOP 018 – Promjene u obujmu imovine – odnosi se na smanjenje neproizvedene dugotrajne imovine (523 kn), proizvedene dugotrajne imovine (681 kn) i sitnog inventara (15.534 kn) radi otpisa osnovnih sredstava koja su propisno sanirana.

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 718.272 kn od čega se 34.048 kn odnosi na dospjele obveze (račun), 676.455 kn na nedospjele obveze (računi i plaća za 12. mjesec) i 7.769 kn na obveze za nabavu nefinancijske imovine.

Požega, 31. siječnja 2020.

Osoba za kontaktiranje: Matea Čeliković, mag.oec.

Kontakt telefon: 034/311-321

Ravnateljica:

Sanda Lukić

**Prilog 1.: Popis ugovornih odnosa i slično koji uz ispunjenje određenih uvjeta, mogu postati obveza ili imovina**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Datum izdavanja/primanja jamstva** | **Instrument osiguranja** | **Iznos danog/****primljenog jamstva** | **Primatelj/****davatelj jamstva** | **Namjena** | **Dokument** | **Rok važenja** | **Napomena** |
| 1.  | 29.09.2015. | Zadužnica | 136.416,38 | UniCredit Leasing Croatia d.o.o. | Osiguranje plaćanja | Ugovor br. 51657/15 | 09.09.2020. |  |